1.pielikums

Ministru kabineta

2016.gada .oktobra

noteikumiem Nr.

Būtiskās tehniskās prasības individuālajiem tramsportlīdzekļiem

|  |  |
| --- | --- |
| Nr.p.k. | Prasības |
| **1.** | **Vispārīgās prasības** |
| 1.1. | Individuālākais transportlīdzeklis atbilst prasībām, kas noteiktas normatīvajos aktos par traktortehnikas un tās piekabju valsts tehnisko apskati, tehnisko kontroli uz ceļiem, kā arī ceļu satiksmes un mašīnu drošības noteikumos. |
| 1.2. | Traktortehnikas, to piekabju vai maināmo velkamo iekārtu, kā arī speciālās traktortehnikas (turpmāk – transportlīdzeklis) mezgli, agregāti vai sistēmas ir sakomplektētas savstarpēji saderīgi, lai nodrošinātu paredzēto funkciju izpildi. |
| 1.3. | Ar pilnu masu slogota transportlīdzekļa ass slodze nepārsniedz ražotāja noteikto tehniski pieļaujamo maksimālo ass slodzi. |
| 1.4. | Transportlīdzekli, kas nav paredzēts dalībai ceļu satiksmē, atbilstoši aprīko un ievēro šo noteikumu būtiskās tehniskās prasības. |
| 1.5. | Transportlīdekļus intensīvas darba vides vai transporta apstākļos aprīko ar paredzēto marķējumu, signāliem un informatīviem brīdinājumiem. |
| **2.** | **Kabīne** |
| 2.1. | Transportlīdzeklim uzstāda tam paredzētu kabīni. |
| 2.2. | Uzstādāmās kabīnes stiprinājuma elementi, to skaits un izvietojums atbilst kabīnes izgatavotāja stiprinājuma elementu skaitam un izvietojumam. |
| 2.3. | Kabīnē uzstādītās vadības ierīces un kontrolierīces nodrošina to funkcionalitāti. |
| 2.4. | Uzstādītā kabīne darba vai transporta apstākļos nepārsniedz pieļaujamo trokšņu vai vibrācijas līmeni. |
| 2.5. | Kabīne ir aprīkota ar tai paredzētajiem atpakaļskata spoguļiem, vējstikla tīrītāju, apsildes sistēmu, regulējamu sēdekli, drošības jostu, skaņas signāliem un gaismas ierīcēm. |
| **3.** | **Stūres iekārta** |
| 3.1. | Stūres rats abos virzienos griežas viegli, vienmērīgi, bez ieķīlēšanās. Stūres pagrieziena leņķi no vidējā stāvokļa līdz atdurei ir vienādi abos virzienos. |
| 3.2. | Stūres mehānisms ir nostiprināts, nav pieļaujami metinājumi. |
| 3.3. | Stūres stieņi nevienā stūres rata pagrieziena leņķī nepieskaras pie citām transportlīdzekļa daļām. |
| **4.** | **Degvielas tvertne** |
| 4.1. | Degvielas tvertne ir nostiprināta ar izgatavotāja paredzētiem stiprinājuma elementiem. |
| 4.2. | Degvielas tvertnes novietojums ir tāds, lai tvertne ar transportlīdzekļa konstrukcijas elementiem pēc iespējas vairāk būtu aizsargāta no ārējo faktoru (piemēram, akmeņu, ledus) nelabvēlīgās iedarbības ekspluatācijas laikā un no tiešas sadursmes ceļu satiksmes negadījumā. Degvielas tvertne neatrodas transportlīdzekļa kabīnē. |
| 4.3. | Degvielas tvertnes uzpildes kakliņš atrodas transportlīdzekļa ārpusē. |
| **5.** | **Traktortehnikas vai speciālās traktortehnikas tilti** |
| 5.1. | Uzstādītā tilta tehniski pieļaujamā maksimālā ass slodze nav mazāka par tādas attiecīgās ass slodzi, kura slogota ar pilnu masu. |
| 5.2. | Uzstādītā dzenošā tilta reduktoru pārnesuma skaitļi nodrošina izgatavotāja paredzēto turpgaitas un atpakaļgaitas maksimālo un minimālo ātrumu. |
| 5.3. | Stūrējamais tilts nodrošina stūres iekārtas darbību. Riteņi abos virzienos griežas viegli, vienmērīgi, bez ieķīlēšanās. |
| 5.4. | Tilts ir nostiprināts atbilstošās stiprinājuma vietās ar stiprinājuma elementiem, nav pieļaujami metinājumi. |
| **6.** | **Traktortehnika vai speciālā traktortehnika, kas paredzēta darbam mežā** |
| 6.1. | Ir izgatavota un aprīkota ar aizsargrāmi motora pārsega, kabīnes un priekšējā stikla aizsardzībai pret krītošiem priekšmetiem. Kabīnes aizsargrāmis var nebūt, ja tās izgatavošanā noteikti citi drošības pasākumi aizsardzībai pret krītošiem priekšmetiem. |
| 6.2. | Aprīkota ar aizsargkonstrukcijām un radiatora aizsargrežģi, dzinēja kartera un kardānpārvadu aizsargbruņām, riteņu ventiļu aizsargiem un gaismas signālierīču aizsargiem. Kabīni papildus aprīko ar kabīnes sānu un aizmugurējā stikla aizsargrežģi, ja nav noteikti citi drošības pasākumi aizsardzībai pret caurdurošiem objektiem. Papildus var aprīkot ar atlokāmo kāpsli un papildu darba apgaismojumu. |
| 6.3. | Aizsargrāmja konstrukcija tiek konstruēta tā, lai tā atbalsta vietas ir nostiprinātas (pieskrūvētas) tikai uz transportlīdzekļa šasijas (rāmja) daļām, un to nostiprināšanai nav pieļaujami metinājumi. Uzstādītās konstrukcijas būtiski nepasliktina operatora pārredzamību un netraucē transportlīdzekļa apkalpošanu |
| 6.4. | Transportlīdzekļa kabīnē atrodas nekustīgi nostiprināta vadības ierīce meža darbiem paredzēto agregātu vai iekārtu darbināšanai. |
| 6.5. | Hidrosistēmas šļūtenēm un cauruļvadiem nav mehānisku bojājumu. Hidraulisko šļūteņu un cauruļvadu savienojuma vietās nav eļļas noplūdes. |
| **7.** | **Motors** |
| 7.1. | Motora stiprinājumu vietu skaits un izvietojums atbilst motora izgatavotāja noteiktajām prasībām. Motora stiprināšanai pie transportlīdzekļa rāmja izmantoti pārejas kronšteini. Metināšana nav pieļaujama. |
| 7.2. | Akumulatora baterija ir nostiprināta pret apgāšanos un nodrošina nepieciešamo strāvu, spriegumu 12 vai 24 V |
| 7.3. | Uzstāda atbilstoša garuma un griezes momenta kardānpārvadu. |
| 7.4. | Motora izplūdes gāzu sistēma ir hermētiska. |
| **8.** | **Sakabes ierīces konstrukcija** |
| 8.1. | Transportlīdzekļu sakabes vai uzkares ierīces konstrukcijās izmantoto saderīgus mezglus, tie ir droši nostiprināti un pilda paredzētās funkcijas. |
| 8.2. | Piekabju vai maināmo velkamo iekārtu sakabes jūgstienis ir aprīkots ar atbalsta konstrukciju pret zemi. |
| 8.3. | Piekabju vai maināmo velkamo iekārtu sakabes cilpa ir rūpnieciski ražota un atbilst attiecīgajai slodzei. |
| 8.4. | Sakabes stieņa konstrukcijas garums un aprīkojums ar drošības ķēdi vai trosi nodrošina piekabes pagriešanos attiecībā pret vilcēju bez saduršanās ar to. |
| **9.** | **Bremžu iekārta** |
| 9.1. | Bremžu pārvadā izmantoti rūpnieciski ražoti mezgli un agregāti. |
| 9.2. | Cauruļvadi nav metināti vai lodēti. Pagarinot cauruļvadus, izmantoti rūpnieciski ražoti cauruļvadi. Cauruļvadu savienojuma vietu konstrukcija nodrošina bremžu sistēmas hermētiskumu. |
| 9.3. | Bremžu sistēma nodrošina bremzēšanas spēka vienmērīgu sadalījumu starp riteņiem, kas atrodas uz vienas ass. |
| 9.4. | Bremžu sistēma nodrošina transportlīdzekļa apturēšanu. |
| 9.5. | Ja piekabes vai maināmas velkamās iekārtas pilna masa nepārsniedz 2500 kg, to atļauts ekspluatēt bez darba bremzēm un stāvbremzes. Ja piekabes vai velkamās mašīnas pilna masa nepārsniedz vilcēja svaru, to aprīko ar vismaz diviem stacionāri nostiprinātiem speciāliem riteņu paliktņiem, kuru darba virsma ir ne mazāk kā 10 procentu no riepas ārējās aploces. |
| **10.** | **Piekabes vai maināmās velkamās iekārtas tilti** |
| 10.1. | Pieļaujams uzstādīt tādu tiltu, kura stiprinājumi nodrošina tilta integritāti ekspluatācijas laikā. |
| 10.2. | Uzstādītā tilta tehniski pieļaujamā maksimālā ass slodze nav mazāka par tādas attiecīgās ass slodzi, kura slogota ar pilnu masu. |
| 10.3. | Ja piekabes vai maināmās velkamās iekārtas tehniskie raksturlielumi to paredz, uzstādāmajam tiltam jābūt aprīkotam ar bremzēm.  |
| 10.4. | Tilti ir nostiprināti ar stiprinājuma elementiem vienādā augstumā, nav pieļaujami metinājumi. |
| **11.** | **Rāmja konstrukcijas** |
| 11.1. | Rāmja daļas, konstrukcijas, mezglus un stiprinājumus izmanto no mašīnbūvniecībā paredzētiem un saderīgiem materiāliem, tie atbilst izgatavojamā transportlīdzekļa maksimālajai pieļaujamai slodzei, un tās izpildījums nodrošina stiprinājumu vietu izturību un drošību visā ekspluatācijas laikā. |
| 11.2. | Nav pieļaujamas rāmja konstrukciju deformācijas. |
| 11.3. | Rāmja daļas, konstrukcijas, mezgli un stiprinājumi ir pārklāti ar pretkorozijas aizsargmateriālu (grunti, krāsu vai laku). |
| **12.** | **Kravas pašizgāzējs** |
| 12.1. | Kravas tilpnes stiprinājuma elementu skaits un to konstrukcija nepieļauj kravas kastes nobīdi transportlīdzekļa paātrināšanas vai straujas palēnināšanas laikā. |
| 12.2. | Pašizgāzēja kravas tilpne ir fiksējama paceltā un nolaistā stāvoklī. Kravas tilpnes maksimālo pacelšanas augstumu ierobežo ar speciālu maksimālā augstuma ierobežotāju. |
| 12.3. | Kravas tilpnes konstrukcija vienmērīgi balstās uz rāmja konstrukcijas tai paredzētajās atbalsta vietās. Nav pieļaujamas kravas kastes rāmja konstrukciju deformācijas. |
| 12.4. | Hidrosistēmas šļūtenēm un cauruļvadiem nav mehānisku bojājumu. Hidraulisko šļūteņu un cauruļvadu savienojuma vietās nav eļļas noplūdes. |
| 12.5. | Darba cilindri ir nostiprināti, bez mehāniskiem bojājumiem. |
| 12.6. | Kravas tilpnes pacelšanas (nolaišanas) vadības ierīce atrodas viegli pieejamā vietā vadītāja kabīnē. |
| 12.7. | Kravas tilpnes pacelšanas (nolaišanas) hidrosistēma funkcionē. |
| 12.8. | Kravas tilpne ir pārklāta ar pretkorozijas aizsargmateriālu (grunti, krāsu vai laku). |
| **13.** | **Kravas kokvedējs** |
| 13.1. | Kokvedējs atbilst prasībām attiecībā uz atbalsta sienas konstrukciju, statņu un hidromanipulatora uzstādīšanu, maksimālo pilno masu un šķērsstabilitāti. |
| 13.2. | Statņu augstums nav augstāks par atbalsta sienas konstrukciju, un to maksimālais augstums Hmax ir 1,80 m no to atbalsta virsmas. |
| 13.2. | Kravas statņu stiprinājums pie traktortehnikas piekabes rāmja ir mehānisks (skavas, bultskrūves). Metināšana nav pieļaujama. |
| **14.** | **Hidromanipulators** |
| 14.1. | Hidromanipulatora stiprinājums pie transportlīdzekļa rāmja atbilst ražotāja noteiktajām prasībām. |
| 14.2. | Hidrosistēma funkcionē. Hidromanipulatora hidrosistēmas šļūtenēm un cauruļvadiem nav mehānisku bojājumu. Hidraulisko šļūteņu un cauruļvadu savienojuma vietās nav eļļas noplūdes.  |
| **15.** | **Piekabe-cisterna** |
| 15.1. | Tvertne (cisterna) ir rūpnieciski ražota  |
| 15.2. | Cisternas stiprinājuma elementu skaits un to konstrukcija nepieļauj cisternas nobīdi transportlīdzekļa paātrināšanas vai straujas palēnināšanas laikā. |
| 15.3. | Cisterna ir aprīkota ar līmeņrādi. |
| 15.4. | Ja cisterna ir aprīkota ar uzpildes/iztukšošanas mehānismu (sūkni vai kompresoru), tā vadības ierīce atrodas viegli pieejamā vietā. |
| 15.5. | Cisternai ir pietiekama izmēra un novietojuma atveres, lai cisternas iekšpusi varētu iztīrīt no iekšpuses. Atveres, kas atrodas cisternas augšējā daļā un ir lielākas par 400 mm diametrā vai ir 300 x 400 mm, ja tās nav apaļas, ir noslēgtas ar režģi, ko var noņemt tikai ar instrumentu palīdzību. Režģa atveres nepārsniedz minētos izmērus. |
| 15.6. | Vāks tvertnes augšējā daļā ir aprīkots ar ierīcēm, lai novērstu nejaušu vāka aizvēršanu. |
| 15.7. | Tvertnes, kuru tilpums ir vienāds vai lielāks par 6000 l, ir aprīkotas ar pretpārsprieguma starpsienām. |
| 15.8. | Cisternas, kurām nepieciešamas savienojošās šļūtenes, ir aprīkotas ar līdzekļiem, lai noturētu šļūtenes transportēšanas laikā. |
| 15.9. | Tvertne ir pārklāta ar pretkorozijas aizsargmateriālu (grunti, krāsu vai laku). |
| **16.** | **Elektroiekārtas** |
| 16.1. | Transportlīdzekļu elektroinstalācijas vadi un to savienojumi ir stacionāri nostiprināti, un to savienojuma vietas ir izolētas. Elektroinstalācijas vadi ir nostiprināti, lai to daļas nebūtu tiešā saskarē ar izplūdes gāzes sistēmu, kustīgām daļām vai asajām malām. |
| 16.2. | Visas apgaismes ierīces (lukturus) nostiprina uz nekustīgas pamatnes, lai neradītu raustītas gaismas efektus. Valsts reģistrācijas numura zīmes stiprinājuma vieta ir atbilstoša un ar apgaismojumu. |
| **17.** | **Aizsargierīces** |
| 17.1 | Transportlīdzekļi, kas paredzēti dalībai ceļu satiksmei, ir aprīkoti ar ratu (riteņu) pretšļakatu ierīcēm (dubļusargiem), ja to funkcijas nepilda citi konstrukciju elementi. |
| 17.2.  | Kardānpārvadu aizsargi atbilst izgatavotāja prasībām, un tiem ir nostiprināti pret rotēšanu. |
| 17.3. | Zobratu, ķēžu un siksnu pārvadiem ir uzstādītas aizsargkonstrukcijas. |
| 17.4.  | Pretapgāšanās paredzētās aizsargkonstrukcijas ir uzstādītas un nostiprinātas atbilstoši ražotāja prasībām. |
| 17.5.  | Piekabes vai maināmas velkamās iekārtas sakabes konstrukcijā obligātas ir drošības ķēdes vai ir iespējams pievienot trosi, kas sakabes ierīces avārijas (atvienošanās) gadījumā nodrošina piekabes vai maināmas velkamās iekārtas virzīšanos aiz transportlīdzekļa un notur sakabes ierīci virs zemes. |
| 17.6. | Traktortehniku vai speciālo traktortehniku aprīko ar ierīci aizsardzībai pret transportlīdzekļa iedarbināšanu, kad pārnesumu svira ir ieslēgtas gaitas stāvoklī. |
| 17.7. | Traktortehniku vai speciālo traktortehniku, kurai nav paredzēta kabīne, aprīko ar aizsargkonstrukciju. |

Zemkopības ministrs Jānis Dūklavs

14.10.2016. 12:57

1453

A.Bumbuls

67027184, Adris.Bumbuls@zm.gov.lv